Muskete

Muskete ir pa stobra galu pielādējams liela kalibra gludstobra šaujamierocis, ko strēlnieki izmantoja 16. un 17. gadsimtā.

Degļa garstobra šaujamierocis izveidots 16. gadsimta sākumā, kā smagāks arkebūzas variants, kas spēj caursist plākšņu bruņas.Arnold, Thomas (2001), The Renaissance at War, Cassell & Co, ISBN 0-304-35270-5 Līdz 16. gadsimta vidum šāda veida musketes pakāpeniski izzuda, jo samazinājās smago bruņu izmantošana, bet musketes kā ieroča apzīmējumu turpināja lietot gludstobra garo ieroču vispārīgai apzīmēšanai līdz 19. gadsimta vidum.Adle, Chahryar (2003), History of Civilizations of Central Asia: Development in Contrast: from the Sixteenth to the Mid-Nineteenth Century Šo muskešu veidu 19. gadsimtā aizvietoja vītņstobra musketes (mūsdienu terminoloģijā sauktas vienkārši par šautenēm), kurās izmantoja Minjē lodi, kuru 1849. gadā izgudroja Klods Etjēns Minjē.Willbanks, James H. (2004), Machine guns: an illustrated history of their impact, ABC-CLIO, Inc.

17. gadsimta beigās musketes aizvietoja ar fuzejām un karabīnēm. Austrumeiropā līdz 19. gadsimtam par musketēm dēvēja visas šautenes ar krama uzsitiena atslēgu.

 Musketes detaļas 
Šaušanai ar musketi musketieri izmantoja furketi jeb balsta dakšu. Gustava II Ādolfa Zviedrijas armijā musketes svaru samazināja līdz 6 kg un to izmantoja bez furketes. 1575. gadā musketei pievienoja mēlītes sargu.Needham, Joseph (1986), Science & Civilisation in China, vol. V:7: The Gunpowder Epic, Cambridge University Press, ISBN 0-521-30358-3. 1646. gadā musketei pievienoja bajoneti — īsu šķēpu, kuru varēja ielikt stobrā. Aizslēgam pastāvēja vairākas variācijas. Sākotnējos degļa aizslēgus aizstāja ar krama aizslēgiem un visbeidzot ar kapseles aizslēga mehānismu. Dažās pasaules daļās, piemēram, Ķīnā un Japānā, krama uzsitiena atslēgas mehānisms nenonāca, un viņi turpināja izmantot degļa aizslēgu līdz 19. gadsimtam, kad ieviesa kapseles aizslēga mehānismu.

18. gadsimta otrajā pusē musketei ieviesa vairākus uzlabojumus. 1750. gadā pievienots aizturs, kas neļāva deglim ieķerties aizslēga mehānismā. Lai samazinātu berzi un palielinātu dzirksteļu veidošanos, 1770. gadā musketes aprīkoja ar rullīšu gultni.Phillips, Henry Prataps (2016), The History and Chronology of Gunpowder and Gunpowder Weapons (c.1000 to 1850), Notion Press 

 Literatūra 



 .




 .

 .

 Atsauces 

 Ārējās saites 

 History of numerous Muskets
 Infantry Tactics During the Napoleonic wars — Musketry
 The Arquebus and Matchlock Musket Page (archived 27 October 2009)
 Musket, Bayonet and Sword (archived 26 September 2008)
 ACCOUTERMENTS (archived 10 June 2009)

Kategorija:Šaujamieroči